На основу члана 39 Закона о социјалној и дјечијој заштити  ("Сл. лист ЦГ", бр. 27/13, 1/15, 42/15, 56/16, 66/16, 1/17, 31/17, 42/17, 50/17, 59/17, 145/21, 3/23, 48/24, 84/24, 33/25, 122/25, 160/25, 33/26, 52/26, 104/26 ), члана 38 став 1 тачка 2 Закона о локалној самоуправи ("Сл. лист ЦГ" бр. 2/18, 34/19, 38/20, 50/22, 84/22, 81/25 I 98/25) и члана 40 став 1 тачка 2 Статута Општине Пљевља ("Сл. лист ЦГ - општински прописи" бр. 46/18), Скупштина општине Пљевља на сједници одржаној 30.10.2026. године донијела је:

Одлуке о једнократним социјалним помоћима

Члан 1
У Одлуци о једнократним социјалним помоћима („Службени лист ЦГ – Општински прописи“, бр. 21/2013, 12/2019, 52/2022 и 20/2024), у члану 4, након текста: „Право на једнократну новчану помоћ имају појединци и породице који се налазе у стању социјалне потребе, лица са инвалидитетом и лица која у породици имају лица са инвалидитетом, самохрани родитељи и у случају изненадне болести“, додају се ријечи: „као и у случају лијечења пацијента од канцера“.
Члан 2
Након члана 6 додаје се нови члан 6а, који гласи:
„Орган локалне управе надлежан за послове социјалне заштите одобрава једнократну новчану помоћ и када лице није у стању социјалне потребе, а помоћ је потребна за лијечење канцера.
Право на додјелу новчане помоћи остварују лица са дијагностикованом малигном болешћу (карциномом) која се у вријеме подношења захтјева налазе на активном специфичном онколошком лијечењу, што се доказује одговарајућом медицинском документацијом надлежне здравствене установе.
Висина новчане помоћи за лијечење утврђује се у износу од 500,00 еура и може се остварити једном током календарске године.“
Члан 3
Члан 9, став 2 који је гласио:
“Накнада за новорођено дијете је једнократна и износи:
- за прворођено дијете 150,00 еура
- за другорођено дијете 250,00 еура
- за трећерођено дијете 400,00 еура
- за четврторођено и свако следеће 500,00 еура
- за новорођене близанце 1.500,00 еура
- за новорођене тројке 3.000,00 еура.”



Мијења се и гласи:
Накнада за новорођено дијете је једнократна и износи 500,00 еура, независно од реда рођења
дјетета.
Накнада за новорођене близанце износи 1.500,00 еура.
Накнада за новорођене тројке износи 3.000,00 еура. “

Члан 4
Ова одлука ступа на снагу осмог дана од дана објављивања у „Сл.листу ЦГ – Општински прописи“

СКУПШТИНА ОПШТИНЕ ПЉЕВЉА

